Komisijos reglamentas (EB) Nr. 2451/2000
2000 m. lapkričio 7 d.
iš dalies keičiantis Reglamento (EB) Nr. 1622/2000, nustatančio tam tikras išsamias Reglamento (EB) Nr. 1493/1999 dėl bendro vyno rinkos organizavimo įgyvendinimo taisykles ir Bendrijos vynininkystės metodų ir procesų kodeksą, XIV priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1] su pakeitimais, padarytais Komisijos reglamentu (EB) Nr. 1622/2000 [2], ypač į jo 43 ir 46 straipsnius,
kadangi:
(1) Reglamento (EB) Nr. 1493/1999 V priedo C skyriaus 4 dalis numato, kad ypač nepalankaus klimato metais alkoholio koncentracija vyne gali padidėti iki 1 tūrio proc.
(2) Reglamento (EB) Nr. 1622/2000 23 straipsnis nustato, kad šie nepalankūs metai ir vynuogių auginimo zonos, geografiniai regionai ir atitinkamos veislės turi būti nurodyti minėto reglamento XIV priede.
(3) Dėl ypač nepalankaus 2000-ųjų metų klimato, natūralios alkoholio koncentracijos didinimo ribos, nustatytos V priedo E skyriuje, Jungtinės Karalystės vynuogių auginimo zonose neįmanoma pagaminti vyno, kuris paprastai turėtų rinkos paklausą. Taigi Jungtinei Karalystei turėtų būti leista padidinti natūralią alkoholio koncentraciją iki 4,5 tūrio proc., o metai, kuriems taikoma ši nukrypti leidžianti nuostata, ir visa kita svarbi informacija turėtų būti įtraukta į Reglamento (EB) Nr. 1622/2000 XIV priedą.
(4) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1622/2000 XIV priedas papildomas taip:
| "Metai | Vynuogių auginimo zona | Geografinis regionas | Veislė (jei tinka) |
1. | 2000 | A | Anglija, Velsas | Auxerrois, Chardonnay, Ehrenfelser, Faber, Huxelrebe, Kerner, Pinot Blanc, Pinot Gris, Pinot Noir, Riesling, Schonburger, Scheurebe, Seyval Blanc ir Wurzer" |
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. lapkričio 7 d.